Glockenturm Berlin

Glockenturm (klokketårnet) er et 77,17 meter høyt utsiktstårn i Olympiaparken i Berlin. Det ble bygget i 1934 etter planer av den kjente arkitekten Werner March, som også bygget Olympiastadion, den olympiske landsbyen og Berliner Waldbühne. Tårnet hadde opprinnelig et stålskjelett og var kledd med kalksten. Etter en brann var tårnet ikke lenger sikkert og ble derfor sprengt i februar 1947. Det ble gjenoppbygget etter de gamle planene mellom 1960 og 1962. I tårnet henger en 4,5 tonn tung klokke med påskriften Ich rufe die Jugend der Welt – Olympische Spiele 1936. Den ble støpt på nytt, siden den gamle var skadet og derfor ubrukelig. I forbindelse med fotball-VM i 2006 ble tårnet fullstendig modernisert for 7 millioner euro og fikk en ny glassheis. Eksterne lenker (en) Glockenturm Berlin – kategori av bilder, video eller lyd på Commons Glockenturm